কৃতীদের সম্মান জানানোর মঞ্চ থেকেই মুখ্যমন্ত্রী বলেন, “যদি কোনও দিন তিনি (লতা মঙ্গেশকর) মনে করেন, আমাদের মহাসম্মান গ্রহন করবেন আমরা চিরকাল, যে কোনও দিন রাজি থাকব।“
 নিজস্ব প্রতিবেদন:  জীবন্ত কিংবদন্তী আশা ভোঁসলেকে বাংলার শ্রেষ্ঠ সম্মানে সম্মানিত করতে পেরে মুখ্যমন্ত্রী মমতা বন্দোপাধ্যায় গর্বিত। কিন্তু তাঁর আক্ষেপ, সুর সম্রাজ্ঞী লতা মঙ্গেশকরকে এখনও পর্যন্ত বঙ্গবিভূষণে বিভূষিত করতে পারেননি। এবারও চেষ্টা করেছিলেন, তবে সফল হননি। বাংলার শ্রেষ্ঠ সম্মান ‘বঙ্গবিভূষণ’-এ সম্মানিত করতে চান, ফোনে মমতার এই কথা শুনে খুশি হলেও সম্মতি দেননি লতাজি। শারীরিক অসুস্থতার কারণেই বঙ্গবিভূষণের মঞ্চে হাজির করানো যায়নি ‘ভারতরত্ন’-কে। তবে মুখ্যমন্ত্রীও যে ছাড়বার পাত্রী নন। লতাজি সম্মতি জানালে মুম্বইয়ের বান্দ্রায় তাঁর বাড়ি প্রভুকু়্ঞ্জতেও হাজির হতে পারেন, সেটাও সাফ জানিয়েছেন মমতা বন্দোপাধ্যায়।     কৃতীদের সম্মান জানানোর মঞ্চ থেকেই মুখ্যমন্ত্রী বলেন, ''যদি কোনও দিন তিনি (লতা মঙ্গেশকর) মনে করেন, আমাদের মহাসম্মান গ্রহন করবেন, যে কোনও দিন রাজি থাকব।''